নদ - নদী খাল বিল পুকুরে নোংরা জল মিশছে অহরহ। পাঁচশ (500) মিলিয়ন মানুষ বাস করেন নদীগুলির পাড়ে - তারা প্রতিনিয়ত নদীর জল দূষিত করেছেন, কল - কারখানার বর্জ্রও মিশছে জলে, কুড়ি (20) লক্ষ মানুষ প্রতিদিন গঙ্গায় স্নান করেন - তাতেও জল দূষিত হয়। মাটির নীচের জল ক্রমাগত কমতে কমতে প্রায় শূন্যে ঠেকেছে।জলের অপর নাম জীবন - এ অতি পুরানো কথা অথচ এ কথা কোনওদিন পুরানো হবার নয়। পৃথিবী গ্রহ যতদিন থাকবে - এ কথাও ততদিন শাশ্বত সত্য হয়ে বিরাজ করবে। কোনও প্রযুক্তি এখনও এ কথাকে পিছনে ঠেলতে পারেনি। অথচ সকলেই জানে পৃথিবীর তিন ভাগ জল আর মাত্র এক ভাগ স্থল। অথচ পান করার যোগ্য জল মাত্রই তিন (3) শতাংশ। কারুর মতে পেয় জল পাঁচ (5) শতাংশ, আবার কোনো কোনো মতে তা মাত্রই দুই (2) শতাংশ। মত যা-ই হোক অবস্থাটা যে মোটেই আশাপ্রদ নয় তা আমরা সকলেই জানি। সেই শুদ্ধ জলও আজ মহা সংকটে। নদ - নদী খাল বিল পুকুরে নোংরা জল মিশছে অহরহ। পাঁচশ (500) মিলিয়ন মানুষ বাস করেন নদীগুলির পাড়ে - তারা প্রতিনিয়ত নদীর জল দূষিত করেছেন, কল - কারখানার বর্জ্রও মিশছে জলে, কুড়ি (20) লক্ষ মানুষ প্রতিদিন গঙ্গায় স্নান করেন - তাতেও জল দূষিত হয়। মাটির নীচের জল ক্রমাগত কমতে কমতে প্রায় শূন্যে ঠেকেছে। এক দিন দূরদর্শনে দেখছিলাম - কোনো এক গ্রামে প্রচুর মহিলা কলসি বালতি নিয়ে লাইনে দাঁড়িয়ে আছেন - একজন বাটি দিয়ে দিয়ে বালি সরাচ্ছেন ক্রমাগত, তবে একটু জলের দেখা মিলল। প্রতিবেদকের কথায় জানা গেল এই সব মহিলারা প্রতিদিন প্রায় দু - তিন মাইল উজিয়ে এসে তবেই এই ভাবে রান্না, খাওয়ার জল সংগ্রহ করেন। আমার বুক কাঁপছিল এই সব দেখতে দেখতে।